British people
La Lexington, britanici au fost întâmpinați de un detașament de 50 de voluntari. Nu se știe cine a tras primul, dar cert e că opt americani au fost uciși și zece au fost răniți, și doar un soldat englez a fost rănit. Britanicii au continuat să mărșăluiască spre Concord. La intrarea în târg se aflau sute de oameni. Britanicii au percheziționat fiecare casă, cea mai mare parte din armament și muniții fiind carate cu o zi înainte și îngropate în câmpurile din apropiere. Trupele britanice au găsit în schimb afete, roți de tun și butoaie pe care le-au distrus. La întoarcere, au fost urmărite de gloanțe, tunicile roșii retrăgându-se în fugă. Ajungând către amiază la Lexington, unde erau așteptați de 1250 de soldați trimiși de Gage, au pornit toți spre Concord, hărțuiți de rebeli. Fermierii din Sudbury, Bilerica, Reading, Waburn și din alte târguri, au gonit spre Concord. 73 de britanici au fost uciși, 53 au fost dați dispăruți, 174 de britanici au fost răniți și 49 de americani au fost uciși, 39 au fost răniți și 5 au fost dați dispăruți până la finalul zilei. Știrile despre Lexington și Concord s-au răspândit cu repeziciune.